***Ìîíãîë Óëñûí Èõ Õóðëûí 2011 îíû íàìðûí ýýëæèò ÷óóëãàíû Áàéãàëü îð÷èí, õ¿íñ, õºäºº àæ àõóéí áàéíãûí õîðîîíû 2011 îíû 10 äуãааð ñàðûí 04-íий ºäºð /Мягмар ãàðèã/-èéí õóðàëäààí 15 öàã 25 ìèíóòàä Òºðèéí îðäíû “Á” òàíõèìä ýõëýâ.***

Áàéíãûí õîðîîíû äàðãà, Óëñûí Èõ Õóðëûí ãèø¿¿í П.Алтангэрэл èðö, õýëýëöýõ àñóóäëûí äàðààëëûã òàíèëöóóëæ, õóðàëäààíûã äàðãàëàâ.

 ***Õóðàëäààíä èðâýë çîõèõ 20 ãèø¿¿íýýñ 12 ãèø¿¿í èðæ, 60.0 õóâèéí èðöòýé áàéâ. ¯¿íä:***

 ***×ºëººòýé:*** *Б.Батбаяр, Л.Гүндалай, Ý.Áàò-¯¿ë, Ц.Шинэбаяр.*

***Òàñàëñàí:*** *Д.Балдан-Очир, Ð.Áóä, Ц.Цэнгэл, Д.Ýíõáàт.*

***Íýã. Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуульд нэмэлт, өөрчлөлт оруулах тухай хуулийн  төсөл /хэлэлцэх эсэх/***

Õýëýëöýæ áóé àñóóäàëòàé õîëáîãäóóëàí Байгаль орчин, аялал жуулчлалын сайд Л.Гансүх, Хүрээлэн буй орчин, байгалийн нөөцийн газрын дарга Д.Энхбат, тус газрын ахлах мэргэжилтэн П.Цогтсайхан, Тогтвортой хөгжил, стратегийн төлөвлөлтийн газрын дарга Ц.Банзрагч, тус газрын ахлах мэргэжилтэн Б.Доржготов, Хууль зүйн хэлтсийн дарга Л.Батжав, Óлсын Èх Õурлûí Тамгын газрын Эрх зүй, хууль тогтоомжийн хэлтсийн зөвлөх О.Баяраа, Áàéãàëü îð÷èí, õ¿íñ, õºäºº àæ àõóéí áàéíãûí õîðîîíû çºâëºõ Ä.Ìÿãìàðñ¿ðýí, ðåôåðåíò Á.Áàÿðìàà íàð áàéëöàâ.

Хуулийн төслийн талаарх төсөл санаачлагчийн илтгэлийг Байгаль орчин, аялал жуулчлалын сайд Л.Гансүх òàíèëöóóëàâ.

Òàíèëöóóëãàòàé õîëáîãäóóëàí Óлсын Èх Õурлûí ãèø¿¿í Х.Баделхан, Ц.Сэдванчиг, Ñó.Áàòáîëä, Н.Ганбямба, Ã.Áàÿðñàéõàí íàðûí àñóóñàí àñóóëòàä Байгаль орчин, аялал жуулчлалын сайд Л.Гансүх, ажлын хэсгээс Ц.Банзрагч íàð õàðèóëæ, òàéëáàð õèéâ.

Óлсын Èх Õурлûí ãèø¿¿äýýñ ñàíàë ãàðààã¿é áîëíî.

**П.Алтангэрэл:** Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуульд нэмэлт, өөрчлөлт оруулах тухай хуулийн òºñëèéã õýëýëöüå ãýñýí ñàíàëûã äýìæèæ áàéãàà ãèø¿¿ä ãàðàà ºðãºíº ¿¿.

Çºâøººðñºí 8

Òàòãàëçñàí 3

Á¿ãä 11

Ãèø¿¿äèéí îëîíõèéí ñàíàëààð äýìæèãäëýý.

Áàéíãûí õîðîîíîîñ ãàðàõ ñàíàë, ä¿ãíýëòèéã Óлсын Èх Õурлûí ãèø¿¿í Н.Ганбямба Óлсын Èх Õурлûí ÷óóëãàíû íýãäñýí õóðàëäààíä òàíèëöóóëàõààð òîãòîâ.

***Уг асуудлыг 16 цаг 00 минутад хэлэлцэж дуусав.***

***Хоёр. Газрын тухай багц хуулийн төслийг орон нутагт хэлэлцүүлсэн дүнг сонсох***

Õýëýëöýæ áóé àñóóäàëòàé õîëáîãäóóëàí Зам, тээвэр, барилга, хот байгуулалтын сайд Х.Баттулга, Зам, тээвэр, барилга, хот байгуулалтын яамны Газрын харилцаа, барилга, геодези зураг зүйн газрын орлогч дарга Б.Баярсайхан,  тус яамны Хот байгуулалт, газрын харилцааны бодлогын газрын ахлах мэргэжилтэн Г.Болормаа**, Улсын Их Хурлын Тамгын газрын** Эрх зүй, хууль тогтоомжийн хэлтсийн зөвлөх Э.Эрдэнэсүрэн, Байгаль орчин, хүнс, хөдөө аж ахуйн байнгын хорооны зөвлөх Д.Мягмарсүрэн, референт Б.Баярмаа íàð áàéëöàâ.

Хэлэлцүүлгийн дүнгийн талаарх илтгэлийг Зам, тээвэр, барилга, хот байгуулалтын сайд Х.Баттулга òàíèëöóóëàâ.

Òàíèëöóóëãàòàé õîëáîãäóóëàí Óлсын Èх Õурлûí ãèø¿¿í Н.Ганбямба, Ц.Сэдванчиг, Ж.Энхбаяр íàðûí àñóóñàí àñóóëòàä Зам, тээвэр, барилга, хот байгуулалтын сайд Х.Баттулга õàðèóëæ, òàéëáàð õèéâ.

Óлсын Èх Õурлûí ãèø¿¿н Ñó.Áàòáîëä ñàíàë хэлэв.

***Õуралдààí 16 öàã 20 ìèíóòàä ºíäºðëºâ.***

**Òýìäýãëýëòýé òàíèëöñàí:**

ÁÀÉÃÀËÜ ÎÐ×ÈÍ, Õ¯ÍÑ,

ÕªÄªª ÀÆ ÀÕÓÉÍ ÁÀÉÍÃÛÍ

ÕÎÐÎÎÍÛ ÄÀÐÃÀ П.ÀЛÒÀНГЭРЭЛ

 **Òýìäýãëýë õºòºëñºí:**

ÕÓÐÀËÄÀÀÍÛ ÒÝÌÄÝÃËÝË

ÕªÒËªÃ× Á.ÍÀÐÀÍÒÓßÀ

**ÌÎÍÃÎË ÓËÑÛÍ ÈÕ ÕÓÐËÛÍ 2011 ÎÍÛ ÍÀÌÐÛÍ ÝÝËÆÈÒ**

**×ÓÓËÃÀÍÛ ÁÀÉÃÀËÜ ÎÐ×ÈÍ, Õ¯ÍÑ, ÕªÄªª ÀÆ ÀÕÓÉÍ ÁÀÉÍÃÛÍ**

**ÕÎÐÎÎÍÛ 2011 ÎÍÛ 10 ÄУÃААÐ ÑÀÐÛÍ 04-ÍИЙ ªÄªÐ /МЯГМАР**

**ÃÀÐÈÃ/-ÈÉÍ ÕÓÐÀËÄÀÀÍÛ ÄÝËÃÝÐÝÍÃ¯É ÒÝÌÄÝÃËÝË**

 ***Хуралдаан 15 цаг 25 минутад эхлэв.***

**П.Алтангэрэл**: Гишүүдийн энэ өдрийн амар амгаланг айлтгая. 2011 оны 10 дугаар сарын 04-ний өдрийн хуралдааны ирц бүрдсэн байна. Энд бэлэн ирсэн байгаа 8 гишүүн байна. хоёр Батбаяр гишүүн орж ирээд гарсан. Б.Бат-Эрдэнэ гишүүн одоо ингээд ирнэ гэсэн. Ирцэнд ав аа, би асуудалтай танилцсан байгаа гэсэн учраас нийт 11 гишүүн ирсэн учраас хурлын ирц бүрдсэн гэж үзэж, хуралдаан нээснийг мэдэгдье.

 Өнөөдрийн хуралдаанаар дараах асуудлыг хэлэлцье. Нэгд, Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуульд нэмэлт, өөрчлөлт оруулах тухай хуулийн төсөл, хэлэлцэх эсэх,

 Хоёрт, Газрын тухай хуулийн төслийг орон нутагт хэлэлцүүлсэн дүнг сонсох,

 Гуравт, бусад гэсэн ийм гурван асуудлыг хэлэлцэхээр төлөвлөсөн байна. Хэлэлцэх асуудлыг дэмжиж байгаа гишүүд гараа өргөнө үү.

 11-ээс 8. Гишүүд хэлэлцэх асуудлаа дэмжлээ.

 Өнөөдрийн хэлэлцэх асуудалтай холбоотойгоор нэг дэх асуудалтай холбоотойгоор өнөөдрийн Байнгын хорооны хуралдаанд Байгаль орчин, аялал жуулчлалын сайд Л.Гансүх, мөн яамны Хүрээлэн буй орчин, байгалийн нөөцийн газрын дарга Энхбат, Тогтвортой хөгжил, стратеги төлөвлөлтийн газрын дарга Банзрагч, тус газрын ахлах мэргэжилтэн Доржготов, Хүрээлэн буй орчин, байгалийн нөөцийн ахлах мэргэжилтэн Цогтсайхан, Хууль зүйн хэлтсийн дарга Батжав, Нарийн бичгийн дарга Энхтуул гэсэн ийм хүмүүс хүрэлцэн ирсэн байна.

 Хэлэлцэх асуудлын дараалал ёсоор нэгдүгээр асуудалтай холбоотой танилцуулгыг Байгаль орчин, аялал жуулчлалын сайд Гансүх хийнэ.

 **Л.Гансүх**: Зэрлэг амьтан, ургамлын олон улсын худалдаа, зарим амьтан, ургамлын төрөл, зүйлийг амьдрах орчин нөхцөлд сөргөөр нөлөөлж, устаж мөхөх шалтгааны нэг болж байгааг харгалзан энэ төрлийн худалдаанд хяналт тавих зорилгоор 1973 онд АНУ-ын Вашингтон хотноо улс орнууд зэрлэг амьтан, ургамлын аймгийн ховордсон зүйлийг олон улсын хэмжээнд худалдаалах конвенцид нэгдэн гарын үсэг зурсан. Монгол Улс тус конвенцийн гишүүнээр нэгдэн орсныг Улсын Их Хурал 1995 оны 5 дугаар сард соёрхон баталж, 2002 онд Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуулиа баталсан.

Үүний дагуу жилд 60 гаруй толгой угалз, 300 хүртэлх эдлэг шонхорыг гадаад худалдаанд оруулж, улсын төсөвт жилд дунджаар 3.5 сая орчим ам.долларын орлого оруулж байна. Энэ хуулийн дагуу батлагдсан Үндэсний удирдан ба шинжлэх ухааны зөвлөл конвенцийн хэрэгслийг хариуцсан, түүний хавсралтад орсон амьтан, ургамлыг хамгаалах талаар сурталчлах, сэрэмжлүүлэг хийх, тархацыг судалж, агнуурын бодлого зохион байгуулалтын санал боловсруулах, конвенцийн хэрэгжилтийг нарийн бичгийн дарга нарын газарт тайлагнах, хавсралтад орох нэмэлт, өөрчлөлтийн талаар Монгол Улсын байр суурийг тодорхойлох, тусгай зөвшөөрлөөр агнасан, барьсан амьтан, ургамлыг экспортлох зөвшөөрөл олгох, талуудын бага хуралд оролцож, улс орныхоо байр суурийг хамгаалах зэрэг ажлуудыг гүйцэтгэж байна.

 Сүүлийн жилүүдэд амьтан, ургамлын гадаад худалдаа өргөжиж байгаатай холбогдон конвенцийн амьтны хороо нарийн бичгийн дарга нарын газраас манай орны экспортод хориг тавих тухай анхааруулга нэг бус удаа хийгээд байна. Конвенцийн хавсралт ороогүй боловч олон улсад худалдаалагддаг амьтан, ургамалтай холбоотой хэрэг зөрчил ихээр гарч байна. Жишээ нь, хэрэм, тарвага, хярс, мануулын түүхий эдийг хилээр нууцаар гаргах оролдлого буурахгүй байна аа. Иймээс эдгээр амьтдыг хамгаалах хараа хяналтыг сайжруулах эрх зүйн орчныг бүрдүүлэх үүднээс конвенцийн гуравдугаар хавсралтыг баталж хуульчлах шаардлагатай байна. Конвенцийн хавсралтад орсон амьтан, ургамал, тэдгээрийн гаралтай түүхий эдийг гадаадад хууль бусаар гаргахыг завдсан хэргүүдийг хууль хяналтын байгууллага илрүүлдэг боловч тэдэнд хариуцлага тооцох эрх зүйн үндэс дутмаг байгаа тул хууль зөрчихийг завдсан этгээдэд хүлээлгэх хариуцлагын асуудлыг хуульчлан заах хэрэгтэй байна. мөн хууль тогтоогч тавих захиргааны хариуцлага хүлээлгэн торгодог ч торгуулийн хэмжээ нь тэдний олж байгаа орлоготой харьцуулахад багахан хэсэг болж хууль бус үйл ажиллагааг таслан зогсоох хөшүүрэг болж чадахгүй байгаа тул торгуулийн хэмжээг мөнгөний ханшийн уналттай уялдуулан хуульчлах шаардлагатай байгаа юм.

 Конвенцийн талуудын бага хурлаас гарсан аливаа шийдвэрийг тухайн конвенцид нэгдэн орсон улс орон өөрийн орны үндэсний хууль тогтоомжийн нэгэн адил мөрдөх учраас хуулийн 12 дугаар зүйлийг бүхэлд нь хүчингүй болгож, хуулийн 2.2 дахь заалттай нийцүүлнэ. Эдгээр нэмэлт, өөрчлөлт орсноор улс эх орны амьтан, ургамлын нөөц, түүнтэй холбоотой тэдгээрийн гадаад худалдааны асуудал зүй зохистой ахиц дэвшил гарна үзэж байгаа юм.

Анхаарал тавьсанд баярлалаа. Асуудлыг хэлэлцэн шийдвэрлэж өгнө үү.

**П.Алтангэрэл**: Л.Гансүх сайдад баярлалаа. Хуулийн төсөлтэй холбоотой асуух асуулттай гишүүд? Х.Баделхан гишүүн

**Х.Баделхан**: Баярлалаа. Энэ ховордсон амьтан, ургамал гэж байгаа шүү дээ. Ховордож байгаа гэж. Энэ ховордож байгаа амьтан, ургамлыг ер нь гадаадад гаргах ямар шаардлага байна аа? Ямар зорилгын үүднээс гаргадаг юм бэ? Нэг үед бол манай улсын эдийн засаг сул байсан үед бол болж байсан байх. Одоо эдийн засаг бол сэргэж байна. Орлого нэмэгдэж байна. Тэгээд ховордсон гэж байгаа. Ховордсон ан, амьтныг ер нь заавал гаргах шаардлага байгаа юм уу гэсэн асуулт байгаа. Баярлалаа.

**Л.Гансүх**: Би бас яг энэ хуулийн агуулга нь яг наад руу чинь явж байгаа. Хуучин энэ хууль нь конвенцио 95 онд баталсан. Нэгдэн орсон. Яагаад гэхээр конвенци өөрөө юу гэхээр олон улсад ер нь ховордсон амьтан, ургамлыг гаргаад байгаа энэ нь хяналтгүй байна аа. Тийм учраас конвенци байгуулъя гээд нэгдэн ороход нь манайх нэгдсэн. Зөв өө гээд. Тэгээд энийг одоо худалдааг зохицуулах энэ асуудлыг манайх хуулиа гаргасан чинь тэр хуульдаа энд ороогүй хэрнээ гуравдугаар хавсралт гээд дотооддоо хэрэглэх ийм хавсралтыг, 3 дугаар хавсралтын амьтны жагсаалтыг бид нар оруулаагүй байхгүй юу. Тэгэхээр энийг оруулаад, өөр энэ тарвага, хэрэм гээд, манай энэ шинжлэх ухааны зөвлөл өөр нэмж гаргаад ир, тэрийг бас энэ хавсралт руу оруулаад хорьё гэсэн санаа тэр юундаа оруулж байгаа. Нэг. Зүгээр огт хорьё гэдэг юм бол энэ нэгэнт хуулиараа конвенци хааяа худалдаалж болно гэсэн ийм юмыг бид яг конвенцийн хүрээн дэх амьтдыг ийм зорилгоор худалдана гэсэн хэлбэрт оруулсан болохоос биш, бид нэмээд юм гаргаад байя гэдэг юм уу, ийм утгаар энийг хийгээгүй. Тийм учраас энийг харин илүү конвенцид ороогүй хэрнээ гараад байгаа юмнууд ингээд хилээр гараад байгаа учраас амьтны ховордсон ялангуяа энэ ан амьтан дээр байгаа. Ан амьтны энэ худалдаа яваад байна гээд манайд сануулга өгөөд байгаа байхгүй юу. Тарвага энэ тэр гээд. Тийм учраас энийг чинь оруулаад, тэгээд хориод өгье. Тийм учраас энэ хуулиа жаахан чангалж байгаа хэлбэр гэж ойлгож болно. Өөр манай мэргэжлийнхнээс нэмэх хүн байна уу?

**П.Алтангэрэл**: Баделхан гишүүн болсон уу?

**Х.Баделхан**: Би ер нь хамгийн гол нь ховордсон амьтныг яагаад гаргаад байна гэж асуугаад байгаа. Ховордоод байхад яагаад гаргах шаардлага байна?

**Ц.Банзрагч**: Нэмээд хариулъя. Сая энэ одоо энэ хуульд нэмэлт орж байгаа тэр 3 дугаар хавсралтыг баталгаажуулъя гээд хөхтөнөөр 6 зүйл, шувуугаар 3 зүйл, загасаар 2, байгалийн ургамлаар 6 зүйлийг нэмснээрээ бол илүү өнөө зөвшөөрөлгүй худалдаа явж байсан, конвенцийн сертификатгүй гарч байсан юмыг харин ч хяналтад оруулж байгаа юм. Нэгд. Хоёрт, яах вэ, нэгэнт Монгол Улсын өмнө нь энэ конвенцийн гишүүн болсон, тэгээд бид нар гаргахгүй ч гэсэн амьтан барих, солилцох асуудал бол байнга ярьдаг. Тийм учраас ашиг олох зорилгоор биш ч гэсэн, тэр улс хоорондын харилцааны үр ашгийг сайн байлгах, нөгөө талдаа шинжлэх ухааны солилцоог нэмэгдүүлэх зорилгоор бол энэ хууль зайлшгүй байгаа. Бид нар бол харин энийг нь илүү чангатгаж, гарч байгаа гарцыг нь яг таны хэлж байгаа тэр саналын тэр концепцийн дагуу хумиж байгаа. Энэ талаар сайд бас хэлсэн.

**Л.Гансүх**: Өөр нэг юм нь одоо ингээд нөгөө 50 мянган төгрөг, 60 мянган төгрөгөөр торгодог байсан байхгүй юу. Одоо тэгвэл энийг бид нар илүү нэмээд, нөгөө хөдөлмөрийн хөлсний доод хэмжээг 3 дахин, мөн одоо тийм, заримыг нь 2 дахин энэ тэр нэмэгдүүлэх ийм торгуулийн хэмжээг өндөрсгөж өгч байгаа юм. Тэгээд энд ороогүй зүгээр чөлөөтэй гаргадаг юмыг нь оруулж өгөөд гаргахгүй болгож байгаа юм. Үүгээр орсноор бол бид нар энэ хуулиа чангатгаж өгч байгаагаас гадна жич яг огт гаргахгүй, одоо бол аргал, угалз агнуулахгүй ээ, шонхор гаргахгүй ээ гэдгийг бол бид Засгийн газрын тогтоолоор хийж болно. Тэр бол бид нарын дотоодын асуудал. Тийм учраас бид нар тоог багасгаад байгаа. Байнга энийг багасгаж байгаа. 60 гаруй байдаг байсныг үндсэндээ бол би одоо сүүлийн хоёр жил дандаа 50, 50 руу оруулаад байгаа шүү дээ. тийм ээ? 50-тай байгаа. Жишээ нь, шонхор гэхэд 300 хүртэл бид нар зөвшөөрдөг, бид нар бол дандаа 240 хавьцаа бариулж байгаа гэх мэтчлэн ингээд. Тэгээд одоо энэ гол нь нөгөө олон улсын конвенцид орсон учраас бид нар ор тас тас гээд хаачих, хуулиар хааж болохгүй. зохицуулалтаараа бол бид Засгийн газар шийдвэрээ гаргаад хааж болно.

**П.Алтангэрэл**: Баярлалаа. Ц.Сэдванчиг гишүүн

**Ц.Сэдванчиг**: Танилцуулгаас бас их тодорхой зүйл уншигдахгүй байна л даа. 73 онд энэ олон улсын конвенцид нэгдэж орсон юм шиг байх юм. Тэгээд анх энэ нэгдэж орсон конвенцийн жагсаалт хавсралтад амьтны одоо жагсаалт байгаа юм гэж эндээс уншихаар ойлгож байна л даа. Тэгэхээр яг энэ жагсаалтад одоо манай энэ ховордсон амьтан, ургамлын хэдэн төрөл нь багтдаг юм бэ? Энийг одоо жаахан дэлгэрүүлж хэлэх боломж байна уу? Аргал, угалз нэг амьтны тухай ярих шиг боллоо. Өөр ямар амьтан байдаг юм бэ? Яг одоо нэгдэж орсон конвенцийн жагсаалтад орсон амьтныг би асуугаад байна.

Дээрээс нь сайдын танилцуулга дээр, Банзрагч даргын тайлбарлаж байгаагаар бол энэ жагсаалтад орсон ан амьтныг нэмэгдүүлэх гээд байна гэж ойлголоо. Энэ зөв үү? Тэр одоо нарийн бичгийн даргын газраас манай экспортод хориг тавих тухай бичиг хэд хэдэн удаа ирсэн гэсэн тайлбар хэлээд байх юм. Энэ ямар учиртай бичиг ирээд байгаа юм бэ? Тэр нэгдээд орсон конвенцийн жагсаалтад орсон ан амьтныг Монгол Улс зөвшөөрөлгүйгээр гаргаад ингээд хориг тавиулах гээд байгаа юм уу? Эсхүл та бүхэн шинээр тэр жагсаалтад нэмж оруулаад өөр хязгаарлалттай болгох гээд байгаа юм уу? Зорилго нь чухам хаанаа байгаа юм бэ? Энэ жагсаалтад оруулбал ингээд олон улсын бизнес болдог юм шиг ойлголт надад төрөх гээд байна л даа. Аргал, угалз их үнэтэй борлуулж энэ улсын төсөвт 3.5 сая төгрөг оруулдаг гэж ярьж байна. Ховордсон тэр ургамал, амьтан чухам юу байдаг юм? Ургамлын тухайд юу байдаг юм? Тэгээд энэ дээр юм нэмж оруулаад, тэгээд одоо бас энэ олон улсын чанартай бизнес хийх ийм орчныг бүрдүүлэх гээд байгаа юм уу? Энэ их сайн уншигдахгүй байна аа. Ямар учиртай ийм нэмэлт, өөрчлөлт оруулах гээд байгаа юм бэ? Энэ танилцуулгаас сайн харагдахгүй байна. энийг тодруулж өгөөч.

**Л.Гансүх**: Дараа нь нарийн юугаар Банзрагч тэд тэд гээд тоогоо хэлээд, нэрээр нь хэлээрэй. Юу вэ гэхээр одоо сүүлийн үед энэ конвенцийн жагсаалтад ороогүй хэрнээ аягүй олон амьтны түүхий эд худалдаалагдаад байгаа байхгүй юу. Тэгэхээр манайх тэнд нь зөвшөөрөл өгдөггүй байхгүй юу. Тэр хилээр тийм конвенцийн тийм зөвшөөрөл өгдөггүй. Түрүүн хэлж байна. Хэрэм, тарвага, хярс, мануулын түүхий эдүүд хилээр гараад байна. Зөвшөөрөл авдаггүй учраас чөлөөтэй тэрийг гаргаад байгаа байхгүй юу. Тийм учраас бид нар энийг яг олон улсын байгууллагын тэр журамд хатууруулж оруулж өгье. Нэгд. Тэгэхээр нөгөө газраас бол ингээд та нар энэ дээрээ анхаарал тавь гэдэг ийм шаардлага ирж байна. Тэрнээс юу гэдэг юм, аргал, угалз, шонхор ч гэдэг юм уу, гаргадаг тэр хоёр юмыг бол тэрийг бол ямар нэгэн зөрчсөн асуудал байхгүй.

Хоёрт, юу гэхээр энэ амьтдыг ингээд гаргаж байгаа энэ юмыг бид нар жагсаалтад орохоос гадна цагдаа, хууль хяналтын байгууллагаас энэ зөвшөөрөлгүй, одоо бид жагсаалтад оруулангуутаа өөрөөр хэлбэл, зөвшөөрөлгүй бол гарахгүй болгоод хориод хаяж байна. Тэгэнгүүт хууль бусаар зөөж байгаа хүмүүсийг торгох эрх зүйн орчин бүрдэж байгаа байхгүй юу. Энэ эрх зүйн орчинг бол бид нар чангалж өгч байгаа. Хуулийг зөрчиж байгаа энэ юмнуудыг чангалж өгч байгаа гэж ойлгож болно. Тэр нэр төрлөөр нь Банзрагч хэлье.

**Ц.Банзрагч**: Нэгд бол тэр конвенци бол 75 онд Вашингтон хотноо байгуулсан. Монгол Улсын Засгийн газар тэр социализмын үеэс нь гарын үсэг зурсан байж байгаад 1995 онд Их Хурал соёрхон баталсан байгаа. Хугацааны хувьд бол.

Тэр одоо бид нар 3 дугаар хавсралтаар би түрүүн тоо хэлсэн. Хөхтөн 6, 7, 8 гэдэг чинь одоо энэ амьтан бол жишээ нь, хууль бусаар худалдаанд гарахад эрүү үүсэхгүй. Эрүүгийн хуулийн 23 дугаар зүйл бол нэн ховор, ховор амьтан агнасан тохиолдолд өгч байгаа. Тэгэхээр жишээ нь, бид нар энэ хөхтөн 6-г, шувуу 3, загас 2, байгалийн ургамал 6-г нэмснээр одоо тэр элбэгт тооцогдоод хилээр гарч байгаа зөрчил илэрсэн тохиолдолд яг манай ангийн хуультай адилхан хамгаалалтад ороод, эрүү үүсэх боломж бүрдэж байгаа гэж.

Сүүлийн асуултын хувьд энэ жагсаалт энд байна. Хөхтөн 14, шувуу 70, загас 2, мөлхөгч 1, шавьж 1, зөөлөн биет 1 гэсэн нийт 89 зүйл байгаа. Тэгэхээр манайх бол жишээ нь, хуулиар нэн ховор 26 амьтныг орсон байгаа. Тэр дээр энэ нэмэгдээд ингээд хамгаалалтын хүрээ бол илүү сайжирч байгаа гэж ойлгож болно. Зүгээр нэрээр нь бол танд энийг тойруулаад өгчих үү? Унших уу?

**П.Алтангэрэл**: Тодруулъя.

**Ц.Сэдванчиг**: Ан амьтны тухай бол та тодруулгаа өгчихлөө. Ургамал гэсэн үг үсэг энд яваад байгаа. Ховордсон ан амьтан, ургамал гэсэн үг байгаа. Тэгэхээр тэр ургамлын төрлийн зүйлд юу ороод байгаа юм бэ? Энд нэмэгдэж орж байгаа юм байна уу?

**Ц.Банзрагч**: 8 зүйл ургамал байгаа. Одоо бид нар 3 дугаар хавсралтаар 6-г нэмснээр 14 зүйл ургамал бол бүр хамгийн энгийнээр хэлэхэд, дотоодын хууль тогтоомжоор эрүү үүсгэх боломж нээгдэнэ. Гадаадад гаргахад бол хатуу хяналттай зөвхөн сертификатаар гаргана гэсэн ийм зүйлүүд орж байгаа.

**П.Алтангэрэл**: Су.Батболд гишүүн

**Су.Батболд**: Би зүгээр энэ 3 дугаар хавсралтыг нь манай улс өөрөө ингээд юу яадаг юм шиг байгаа юм, тийм ээ? Манай улс өөрөө жагсаалтаа баталдаг юм уу? Энэ конвенцийн 3 дугаар хавсралтад нэгдсэнээрээ? Жишээ нь, манайх одоо энэ нэгдлээ гэж гаргаад, тэгээд өөрийнхөө ямар амьтан, ургамал оруулахаа өөрсдөө баталдаг гэж ойлгож байна. Үгүй юу? За, яах вэ, дараа нь тэгвэл надад тайлбарлаарай. Энийг би бас ойлгохгүй байгаа юм.

Хоёрт, энэ хариуцлагыг нь манай иргэд бол ийм байна л даа. Ер нь тэр одоо харьцангуй гайгүй болж байгаа ч гэсэн, ерөнхийдөө амьтан устгах, алах нь бол ердийн зүйл мэт ойлгож байна л даа. Үүний цаад талд ямар нөгөө хариуцлага явдаг юм гэдэг талаар ойлголт байхгүй байна. Малчид бол хярс байснаараа бэлчээрийг нь хамгаалах ёстой гэдгийг ерөөсөө ойлгохгүй байна. Хярс үнэгийг бол малчид өөрсдөө устгаад тэгээд хэдэн төгрөгөөр ч байдаг юм, өгөөд байгаа байхгүй юу. Бид нар энийг ийм хариуцлагыг чангатгаж байгаа юм. Ийм конвенцид нэгдсэн, энийг одоо устгах юм бол ийм хариуцлага хүлээх ёстой гэсэн хуулийнх нь сурталчилгааг жаахан хийж хэрэгтэй юм шиг байгаа юм. Тэгэхгүй бол одоо жишээ нь, хөдөө гадаа давхиж явж байгаад цонхоороо гаргаад хярс буудаж байна, туулай буудаж байна. Тэгээд түүний цаад талд ямар юм байх уу гэдгийг ерөөсөө юу яахгүй байна. Энийг сурталчлаад. Ийм юмнууд байгаа юм. Энэ сурталчилгаан дээр нэлээн анхаарлаа хандуулах талаар юу хийх юм бэ? Тэгэхгүй бол энийг чинь мань мэт хууль батлаад гаргадаг, тэгээд үүний цаад талд ямар хариуцлага хүлээж байгаа юм бэ гэдэг.

Хоёрт, энэ торгуулийнх нь хэмжээг их нэмсэн байна, тийм ээ? Эрүүгийн хуулиар хариуцлага хүлээх үү, үгүй юу гэсэн ийм гурван асуулт байна.

**Ц.Банзрагч**: Тийм. Эрүүгийн хуулиар бол би бас түрүүн хэлсэн. Хууль дээр нэн ховор, Засгийн газраас баталсан ховор амьтан, дээр нь конвенциор хамгаалагдсан амьтад бол эрүү үүсэх боломж нээгдэж байгаа юм. Тийм учраас бид нар өнөөдөр энэ дээр 3 дугаар хавсралтыг нэмж байгаа юм. Батболд гишүүний асуултын хувьд бол 1 дүгээр хавсралт, 2 дугаар хавсралтыг бол олон улсын хэмжээнд хориглоод, бүр цаанаас нь нэр гарсан. Жишээ нь, манайх гэхэд цөөвөр чоно элбэг. Монголын хувьд бол. гэхдээ энэ бол 2 дугаар хавсралтаар хамгаалагдсан байгаа. Тэгээд улс үндэстнүүдийн онцлогт тохируулаад, биологийн төрөл зүйлээс нь хамааруулаад, Засгийн газарт нь яг энэ конвенцийн хамгаалалтад орох 3 дугаар хавсралтыг өөрийнхөө эрх зүйн актаар баталгаажуулна гэж заасан учраас бид нар энийг бол оруулж байгаа юм.

Сурталчилгааны хувьд бол өнгөрсөн Засгийн газрын 3 сарын 21-ний өдрийн хуралдаанаар манай сайд нэн ховор, ховор амьтныг хамгаалах тухай хөтөлбөр орсон. Энд стратегийн 7 зорилтын 1 дээр нь таны хэлдэг соён гэгээрүүлэх сурталчилгааны ажлыг бол бүхэл бүтэн нэг стратегийн зорилт болж оруулаад тодорхой арга хэмжээ төлөвлөсөн байгаа.

**П.Алтангэрэл**: Н.Ганбямба гишүүн

**Н.Ганбямба**: Баярлалаа. Энэ ховордсон амьтан, ургамлаа тэгээд бас худалдаалах тухай хууль хэлэлцэнэ гэдэг бол үгнээсээ аваад их зохимжгүй болж байгаа юм. Ховордсон амьтдаа яагаад, ховордсон ургамлаа яагаад худалдаалах хууль парламент хэлэлцэж байна гээд. Тэгээд хоригловол болмоор юм шиг байгаа юм. Зүгээр хориглоход болж байгаа. Гэтэл одоо сайд хэлнэ. Энэ конвенцид элссэн учраас хориглож болохгүй ээ гээд. Хориглох гарц байгаа юм. Тухайлбал, шонхор шувуу жилдээ “0” /тэг/-ийг худалдаалахыг зөвшөөрсүгэй гээд. Тоог нь тэг болгоод. Нэг манайд уламжлал байгаа шүү дээ. тарвагыг хорихдоо тэг тарвага агнахыг зөвшөөрсүгэй. Үйлдвэрлэлийн аж ахуйн зориулалтаар, юу билээ дээ? уучлаарай. Би юуг нь буруу хэлж байж магадгүй. Үйлдвэрлэлийн зориулалтаар тарвага агнахыг хориглох шийдвэр гаргаж болохгүй учраас Байгаль орчны сайдын нэг тушаал байгаа. 2000 хэдэн он билээ. Тэг тарвага агнахыг зөвшөөрсүгэй гээд. Тэг гэхээр хориглож байгаа юм. Тэгээд бид нар конвенци зөрчөөгүй байгаа юм. Яагаад гэвэл тэг тарвага агнахыг, тоогоо л бид нар дотооддоо зохицуулж байхгүй юу. Хуулиар бол ховордсон амьтан, ургамлаа хориглож болно. Худалдаалахыг хориглож болно. Янгирыг жилд тэг янгир худалдаалахыг зөвшөөрсүгэй. Энэ бол хориглох нэг боломж. Конвенци зөрчөөгүй байгаа биз дээ?

Хоёрт бол энэ хууль бусаар гаргаж байгаа энэ дээр одоо бид нар хуульд яах вэ, Банзрагч даргын хэлж байгаагаар эрүү үүсгэх төрлүүд зүйлүүд нь олширч байна гэж байна. Яг нарийндаа тэр хууль бусаар гаргаж байгааг яаж хорих уу? Энэ бол ерөөсөө ан амьтан байтугай, махыг маань 27 мянган тонн мах гаргасан гаалийн бичиг байгаа юм. 27 мянган тонн мах Хятад руу гаргаж. Тэрнээс ихийг гаргачихаад одоо энэ намрын мах тарган цагт чинь нөгөө махны үнэ бууж өгөхгүй, хятадууд авч нөөцлөөд болдоггүй. Тагнуулынхан энэ тэр юм олж тогтоодог юм уу, үгүй юм уу? Ямар ч байсан бид нар хууль бусаар гаргадаг юмнууд дээрээ хяналт тогтоох тэр механизм нь үгүйлэгдээд, одоо тарвага, хэрэм гээд нэмлээ нэмлээ гээд хууль бусаар гаргах нь арилахгүй болоод байгаа юм. Тухайлбал, тарвагыг бол зүгээр 5000 төгрөгөөр аваад эхэлснээс хойш хятадууд, тэгээд ерөөсөө сүйрчихлээ шүү дээ. тарваганы арьсыг. Хэдэн онд билээ дээ? 5000 төгрөгөөр авч эхэлсэн. Тэр нь сөрөг үр дагавар нь одоо нөгөө чоно чинь барьж иддэг тарвага нь цөөрөөд ирэхээр унага, даага руу ороод ингээд сөрөг үр дагавар их болоод явдаг.

Уг нь Орос руу тарваганы арьс гаргадаг байсан юм. Тэгсэн одоо бол бүр хятад руу яваад яваад тарвага маань тоотой хэдхэн тарвага үлдээд байж байдаг. Тэгэхээр энэ хууль бус гаргалтыг, хууль бус худалдааг хориглох тал дээр ямар механизм хийвэл дээр вэ? Өнөөдрийн энэ хууль хэлэлцэж байгаа механизм дотор бол харагдахгүй байна. Хууль бусаар гаргаж байгаа юм бол их байгаа учраас тарвага маань замын хажуугаар харагддаг тарвага маань харагдахаа болиод байгаа. Тийм учраас тарваганы тоо эрс цөөрөөд байж байдаг. Ганцхан тарвагаар жишээ татахад.

Тэр ургамал дээр ч гэсэн дээ, бараг хориглосон нь дээр. Ер нь ховордсон ургамал бол дахин нөхөн сэргээгдэхгүй. Гадаадад байхгүй энэ 300 зүйлийн ургамал дотор чинь гадаадад байхгүй ургамлууд зөндөө бий. Тэднийг хориглох хэрэгтэй. Худалдаалахыг нь хориглох хэрэгтэй. Эрэвгэр жирэвгэр билүү? Тэр ургамлыг чинь хятадууд Дорнодоос аваачиж гаргаад, оронд нь юу хийгээд манай руу оруулж ирж байгаа билээ? Манайхан мэдэж байгаа шүү дээ. ийм байдлаар бид нар ингээд конвенцид худалдаалахыг хориглож болохгүй гээд ингээд хуулиа худалдаалах хуулиа сайжруулаад суугаад байж болохгүй байх аа гэж бодож байгаа. өөрөөр хэлбэл, хориглох тийм гарц байж болж байна уу? Хууль дотор? Өөрөөр хэлбэл, эсхүл энэ хуулийг хэрэгжүүлэхтэй холбогдуулан Засгийн газар тогтоолдоо бас тийм заалт хийж болох юм шиг харагдаад байх юм.

**Л.Гансүх**: Би ерөнхий зохицуулалтыг хэлье. Нэгд, энэ хууль шинээр өргөн барьж байгаа хууль биш ээ. Хуучин байгаа хуулийг бид нар сайжруулж байгаа юм. Нэгд. Сайжруулахдаа бол ийм. Яагаад гэвэл энэ чинь нөгөө конвенцийн нэр нь өөрөө ийм. Бид олон улсын конвенцийн нэрийг өөрийн Монгол Улсад зохицуулаад өөрчилж болохгүй шүү дээ. Энэ конвенци өөрөө гаралтай эд түүхийн гадаад худалдааг зохицуулах тухай хууль байхгүй юу. Конвенци байхгүй юу. Тэр конвенцид зориулсан хууль. Тийм учраас энэ нэрийг өөрчилж бид болохгүй. тийм. Нэгдэж орсныхоо, тэрний дараа гарсан 95 онд нэгдсэний гарсан хууль байхгүй юу. Тийм. Хууль нь өөрөө тэр байхгүй юу.

Хоёрт юу гэхээр ийм байгаа. Тэр жишээ нь, таны харин тэр нөгөө хориглох тухай заавал хууль гаргана гэвэл тэг болгоно гэж тийм хууль гаргана гэвэл санаачлаад оруулж болно. Тэр бол чөлөөтэй. Бид нар бол юу гэхээр өнөөдөр энэ хууль дээр, энэ хуулийг илүү хүчтэй болгоё, дээр нь яг таны хэлж байгаа хариуцлага ярьж байна. Хариуцлагажуулж байгаа байхгүй юу. Энэ мөнгөнүүдийг нь хариуцлагажуулаад. Ингээд хариуцлагажуулаад байхад Эрүүгийн хуульд оруулаад, Эрүүгийн хуультэй болгож байгаа байхгүй юу. Дээр нь торгуулийн хэмжээг нь өндөрсгөөд ингэхэд хариуцлагажуулж байгаа яг таны хүсээд байгаа энэ юмыг бид хийж байгаа. Тийм учраас энэ хоёр дээр бол.

Гуравт юу гэхээр та тэр эрэвгэр жирэвгэр энэ тэр бүр хорьчих гээд. Үндсэндээ би яамны түвшинд бол хорьсон байгаа. Энэ жил бол бид нар нэг ч зөвшөөрөл өгөөгүй. Гэтэл хөдөө, орон нутаг Хөвсгөл бол үүгээр бол амьдардаг юм, үхлээ хатлаа гээд, намайг бол ёстой янз бүрийн төрийн бус байгууллагаас нь аваад түмэн дарамт байгаа. Амьжиргааны эх үүсвэрийг та нар хаалаа боолоо, тэртээ тэргүй энэ байгаль дэлхий манай энд заяасан, өчнөөн түмээрээ байна, бид ингээд жил жил ингээд гаргадаг энэ тэр гээд. Би бол тэр дээр бөөн хараал ерөөлтэй байгаа. Тийм учраас бид нар ингээд Засгийн газрынхаа түвшинд юм уу, яамныхаа түвшинд энийгээ бол хорих чиглэл юмаар явж байгаа. Энэ урд нь баталсан хуулийг чангаруулаад, тэгээд явж байгаа юм. Тэгээд гишүүд хэрэв яг тухайн тухайн амьтныг ер нь бүгдийг нь хорьё гэвэл миний ойлгож байгаагаар бол Засгийн газартаа хэлээд, Засгийн газар тэрийг нь хорих асуудлаа хийвэл болох байх аа гэж бодож байна.

**Ц.Банзрагч**: Конвенцийн нэрийг хэн ч хөндөөгүй шүү дээ. Утга нь бид нарын хэлэлцэж байгаа хууль байгаа юм. Хууль дээрээ хориглоё гэж байгаа юм. Хориглох гарц бол зөндөө байгаа юм. Хориглоход бол болж байгаа юм. Жишээ нь, Ганбямба гишүүний асуулт дээр нэмж хариулахад, одоо энэ 3 дугаар хавсралтыг энэ эрх зүйг нь бүрдүүлж оруулсанаар жишээ нь, ургамал дээр бас би харин нэрийг нь хэлэхгүй, уучлаарай. Дутуу яагаад байна. Алтан гагнуур, дэрэвгэр жирэвгэр, эгэл бавран, хээрийн цагаан мөөг, ургаа чихэр өвс, жинхэнэ огол гээд ингээд явж байгаа. Эд нар чинь өөрөөр хэлбэл, тэгээд бас ан амьтад байж байгаа. эд нар нь яав гэхээр үйлдвэрлэлийн зориулалтаар агнагдахгүй. Зөвхөн турхираа ан, аялал жуулчлалын зориулалтаар хэрэв ганц нэг тохиолдол байхаар ингэж хориглох үйлдвэрлэлийн хэмжээнд бэлтгэхээс хориглогдож ирж байгаа гэдгийг нэмж хэлмээр байна. Жишээ нь, тэр хорь гэсэн арга хэмжээ үр дүнгээ өгдөг л дөө. Бид нар тарвагыг хоёр жил хориод дахиад хоёр жил сунгасан байгаа. Тэгэхээр ямар үр дүн гарсан гэвэл тарвага бол бүл дотроо мөндөл нь өссөн. Сүрэг дотроо өсөөгүй байгаа юм байна лээ. Тэгээд одоо дараагийн манай зологичдын ярьж байгаагаар сүрэг дотроо өсөх юм бол бага хэмжээгээр иргэдийн нөхөрлөл юм уу, хоршоонд агнах боломж нээгдэнэ. Тийм учраас бид ер нь хоригийн арга хэмжээ бол байгаа. Энэ бүх эрх нь манай сайдад Байгаль хамгаалах хуулиар байгаа бөгөөд хэрэгжүүлж яваа.

**П.Алтангэрэл**: Баярлалаа. Баярсайхан гишүүн

**Г.Баярсайхан**: Баярлалаа. Энэ конвенцид нэгдэх зөв зүйтэй, нэгдээд орсон нь үнэхээр сайшаалтай хэрэг. 35 жилийн өмнө энэ конвенци байгуулагдсан юм байна лээ. Монгол Улс нэлээн удаан хугацааны туршид энэ конвенцид нэгдэн орсон байгаа. Тэгээд өнөөдөр сайдын оруулж байгаа зүйл бол конвенцид Монголчууд бидэнд дутагдаж байгаа энэ хариуцлагын асуудлыг нэлээн өндөржүүлж чанаржуулж байгаа гэж би хувьдаа ойлгож байгаа. Тэгээд бид энэ конвенцид нэгдэн орсноор ямар эерэг, ямар сөрөг үр дагавар бидэнд авчрав аа? Мундаг конвенцид нэгдээд орсон байна. Гэтэл одоо 2000 оноос хойш говьд говийн цөөвөр чоно ерөөсөө харагдахаа больсон. Энэ ер нь хэр зэрэг үр дагавар авчрах юм бэ? Хэр зэрэг үр дүнтэй юм бэ гэдэг асуулт байна.

**П.Алтангэрэл**: Гансүх сайд. Хамгийн гол нь энэ конвенцид орсноор эерэг, сөрөг ямар үр дагавар байна. Нэгд. Хоёрт, цөөвөр чонотой холбоотой хоёр асуулт асуулаа шүү дээ.

**Ц.Банзрагч**: Тийм. Монголд бол хоёр зүйл чоно байсан. Тэгээд үндсэндээ бол саарал чоно байгаад, цөөвөр чоно бол сүүлийн 10 гаруй жил уугуул нутагтаа үзэгдээгүй. Тэгээд миний саяын хэлдэг Засгийн газраас 9 дүгээр сарын 21-нд хуралдаад, хөтөлбөр баталсан тогтоол дээр шинжлэх ухааны академи, Шинжлэх ухааны сан буюу Боловсрол, соёл, шинжлэх ухааны сайд манай сайдад бол энэ асуудлыг нарийвчлан судалж, генийн түвшинд болон бусад нөхөн сэргээх, эргэн нутагшуулах боломжийг олго гэсэн ийм заалт орсон. Ингээд үйл ажиллагаа бол цаашид явагдана.

Энэ конвенцид нэгдэж орсноор бол бид нар ер нь эерэг үр дүн гарсан. Тухайлбал, бид нар маш их хэмжээгээр үйлдвэрлэлийн зориулалтаар, хүнсний зориулалтаар агнадаг байсан ан амьтны агналтад хориг тавигдсан гэх мэтийн, нөгөө талаасаа мөн олон улсын хэмжээнд энэ конвенцид тал болж нэгдсэнээр бас тодорхой тусгай хамгаалалттай газруудад бүр 76 онд гэхэд говийн их дархан газар, сүүлд бол хэд хэдэн дархан газруудад бас энэ төсөл хэрэгжиж байгаа нь өөрөө амьтныг in suety нөхцөл буюу тархсан нутагт нь хамгаалахад бас олон улсын дэмжлэгийг бас авах нэг гүүр болж байгаа гэдгийг хэлмээр байна.

**П.Алтангэрэл**: Гишүүд асуулт асууж дууслаа. Хуулийн төсөлтэй холбоотой санал байна уу? Санал хэлэх гишүүн байхгүй байна. Энэ хуулийг хэлэлцье гэж байгаа гишүүд гараа өргөнө үү. Бат-Эрдэнэ, Батбаяр, Баделхан гишүүн дэмжсэн санал өгөөд гарсан.

 11-ээс 8. Дэмжиж энэ хуулийн төслийг хэлэлцье гэж шийдлээ. Нэг дэх асуудлыг хэлэлцэж дууслаа.

Санал, дүгнэлтийг хэн унших уу? Ц.Сэдванчиг гишүүн? Н.Ганбямба гишүүн уншъя. Яамны хүмүүст баярлалаа.

Хоёр дахь асуудал, гишүүд ээ, энэ манай Байнгын хорооны энэ удаагийн чуулганаар хэлэлцэх хамгийн гол хууль бол Газрын тухай багц хууль байгаа юм. Тэгэхээр энэ хуулийг бид нар өнгөрсөн чуулганаар нэг хэлэлцэхээр завдаад, энэ бол их чухал хууль учраас ер нь иргэдийн дунд хэлэлцүүлэг явуулъя. Ер нь жаахан ярилцъя. Тэгж байж дараагийн чуулганаар оруулъя гэж тохирсон. Тэгээд энд одоо хуулийн төсөл боловсруулж байгаа хүмүүст чиглэл өгсөн. Энэ чиглэлийн дагуу Газрын тухай багц хуулийн асуудлаар яаж ажиллав аа гэдэг талаар холбогдох хүмүүс сонсгол хийн энэ мэдээллийг нэлээн сайн сонсвол бид дараагийн хуулиудаа энэ хуулиа дараагийн удаа хэлэлцээд явахад их дөхөмтэй юм гэж ингэж бодож байгаа юм.

Ингээд энэ мэдээлэл сонсгохоор Баттулга сайд яасан юм? Бат-Эрдэнэ дарга. Баярсайхан дарга ирсэн байна. Ганхуяг, Болормаа, уг нь энэ гол хууль хэлэлцэхэд сайд нар баймаар байгаа юм. Нийслэлийнхэн байх хэрэгтэй. Сайд нар байх хэрэгтэй. Хамгийн гол нь энэ хуулийг оруулж байгаа яамны сайд байх хэрэгтэй. Төрийн нарийн бичгийн дарга хоёр байх хэрэгтэй л дээ. манай ажлын хэсэг, Байнгын хорооныхон яриач. Энэ сайд нарыг дуудъя. Сайдыг дуудъя.

Энэ хууль хэлэлцэж байх хооронд бусад гээд гурав дахь асуудал байгаа юм. Энийг нэг ярьчих уу? Энэ Их Хурлын даргаас хаврын чуулганы төгсгөлд энэ урт нэртэй хууль гэж бид нар нэрлээд байгаа. Энэ хуулийн хэрэгжилттэй холбоотой ажлын хэсэг гаргаад, та нар нэг газар дээр нь яваад үзээд шалгаад ингээд зохицуулаадахаач ээ нэг үүрэг даалгавар өгсөн. Сая дахиад өгсөн. Тэгэхээр дарга бол юу гэсэн чиглэл өгч байгаа гэхээр зэрэг ерөөсөө хуучин батлагдсан хууль байж байгаа. Шинээр нэг гишүүн сууж өргөн барьсан байж байгаа. Тэгэхээр аль аль талын төлөөллийг тэнцүү оролцуулаад, ингээд ер нь нэг газар дээр нь яваад үзээд, байдлыг нэг нүдээрээ үзээд, нэг мэдээлэл өгөөч гэсэн юм. Тэгээд энэ шинэ дэгийн хуулиар бол ажлын хэсгийн даргыг Байнгын хороо сонгох ёстой. Хуралдаанаас.

Тэгээд дарга чиглэл өгөхдөө бол ер нь энэ ажлын хэсгийг та өөрөө даргалаад, тэгээд яг тэнцүү бүрэлдэхүүнтэй хүмүүс оруулаад, ингээд нэг сайн яваад нүдээр үзээд бодитой мэдээлэл хэлээч гэсэн юм. Тэгэхээр энэ хуралдааны дэгийн дагуу энэ ажлын хэсгийн даргыг би томилох санал гарч байна л даа. Байгаль орчны байнгын хороон дарга өөрөө даргалаад энэ ажлын хэсэг байгуулаад яваач ээ гэж. Энэ саналыг дэмжиж байгаа гишүүд байвал гараа өргөх үү? Гишүүдийг нөгөө дэгийн хуулиараа ажлын хэсгийн дарга нь өөрөө сонгоод явдаг. Үгүй. Одоо бүр ерөөсөө дахиад нөгөө газар дээр нь очоод, түрүүний ажлын хэсэг бол бас юу юм, ний нуугүй хэлэхэд бол, үгүй, яах вэ, гол гол газрууд дээр бол оч гэж байгаа. Ер нь бол. Тийм. Тэгэхээр байна шүү дээ. нөгөө ингэж байгаа. Түрүүний хууль баталсан хүмүүсээс нь оруул. Сүүлд хууль санаачилсан байгаа хүмүүсийг оруул. Яг тэнцүү бүрэлдэхүүнтэй сайхан оруулаад. Гэхдээ байна шүү дээ. эхний хуулийн хэрэгжилтийг шалгая л даа. Харин тийм. Эхний хуулийн хэрэгжилтийг яг бодитойгоор газар дээр нь үзээд, мэдээлэл өгөөч гэсэн юм. Тэгэхээр ямар нэгэн, Үгүй ээ, Баяраа гишүүн ээ, энд ямар нэгэн маргаан хагалах гээд байгаа юм биш. Ерөөсөө хуулийн хэрэгжилт ямар байна гэдгийг газар дээр нь очоод шалгаад мэдээлэл өгөөдөх л гэсэн юм. Их Хурлын дарга.

**Ц.Сэдванчиг**: Өмнөх хуулийн гарсан хэрэгжилттэй холбоотой Б.Батбаяр гишүүнээр ахлуулсан ажлын хэсэг байгаа. Тэрийг татан буулгана гэж ойлгож болох уу?

**П.Алтангэрэл**: Татан буулгаад шинээр байгуулж байна гэж ойлгож болно шүү дээ.

**Ц.Сэдванчиг**: Яагаад гэвэл ажлын хэсгийн дарга маань сонирхлын зөрчилтэй хүн болоод байгаа шүү дээ.

**П.Алтангэрэл**: Татан буулгаад шинээр байгуулж байна.

**Ц.Сэдванчиг**: Ажлын хэсгийн дарга маань сонирхлын маш зөрчилтэй хүн учраас энэ ажлын хэсгийг татан буулгаад.

**П.Алтангэрэл**: Татан буулгаад шинээр байгуулж байна гэсэн үг.

**Г.Баярсайхан**: Би таны ярьснаас ингэж ойлгож байгаа шүү. Хуучин урт нэртэй хуулийг өргөн барьсан гишүүд шинэ урт нэртэй хуулийн эсрэг хууль өргөн барьсан гишүүд энд оръё гэж.

**П.Алтангэрэл**: Эсрэг хууль гэж ярьж болохгүй шүү дээ.

**Г.Баярсайхан**: Үгүй ээ, ер нь утгаараа би ярьж байна шүү дээ. Ер нь тэгээд ойлгомжтой шүү дээ. Хоёр л асуудал яригдаад байгаа.

**П.Алтангэрэл**: Хуучин Их Хурлаар батлагдсан байгаа хуулийн хэрэгжилтийн шалгах.

**Г.Баярсайхан**: Та бол наад асуудлаа буруу гаргаж тавьж байна. Зүгээр ерөөсөө урт нэртэй хуулийн хэрэгжилтийг шалгах ажлын хэсэг байхгүй юу.

**П.Алтангэрэл**: Тийм. За. Бусад асуудал дээр нэг ийм асуудал. Энийг ингээд шийдье. За, Баттулга сайд танилцуулгаа хийх үү?

**Ц.Сэдванчиг**: Баттулга сайдын мэдээллийг сонсохтой холбогдуулан Нийслэлийн Засаг дарга, газрын албаны нөхдүүдийг байлгаач ээ. Гол асуудал энз байгаа. Яам гэхээсээ илүү газрын харилцааны зохимжууд нийслэл дээр гарч байгаа. Энэ хүмүүсийг байлцуулахгүйгээр ярих нэг юу байна аа. Учир дутагдалтай гэдэг юм уу, жаахан тийм ажил хэрэгч бус болох гээд байна. Заавал Нийслэлийн газрын алба, Нийслэлийн Засаг даргыг байлгамаар байна.

**П.Алтангэрэл**: Ингэе. Саналыг ойлгож байна аа. Тэгэхээр энэ хуулийг яг оруулж байгаа яам нь эхлээд мэдээллээ хийчих. Мэдээлэл танилцуулга хийчих. Танилцуулгын дараа энэ хууль хэлэлцүүлэх ингээд процесс өрнөнө шүү дээ. тэр процесст ямар ямар хүмүүсийн татаж оруулж ирж оролцуулах вэ гэж өргөн бариагүй. Тийм.

**Х.Баттулга**: Эрхэм гишүүдийн энэ өдрийн амгаланг айлтгая.

Ингээд Газрын тухай хуулийн шинэчилсэн найруулгын төсөл, түүнтэй холбогдох бусад хуулиудын төсөлд олон нийтийн хэлэлцүүлэг хийе гэсэн үүргийг Байнгын хорооноос өгсөн байгаа. Тэгээд энэ хэлэлцүүлэг хийсэн тухайгаа танилцуулга бэлдэж ирсэн.

Монгол Улсын Их Хурлын 2009 оны 38 дугаар тогтоолоор батлагдсан Монгол Улсын хууль тогтоомжийг 2012 он хүртэл боловсронгуй болгох үндсэн чиглэлд тусгагдсаны дагуу Газрын тухай, Газрын төлбөрийн тухай, Геодези, зураг зүйн тухай, Газрын кадастрын тухай хуулиудын шинэчилсэн найруулгын төслийг үзэл баримтлалын хамт боловсруулан Засгийн газрын 2010 оны 11 дүгээр сарын 17-ны өдрийн хуралдаанаар хэлэлцүүлэн дэмжигдэж, Улсын Их Хуралд энэ оны 4 дүгээр сарын 01-ний өдөр өргөн мэдүүлсэн бөгөөд Улсын Их Хурал дахь Монгол Ардын нам, Ардчилсан намын бүлгүүдээр хэлэлцэгдэн дэмжигдсэн болно.

Хуулийн төслүүдийг 2011 оны 5 дугаар сарын 24-ний өдөр Байгаль орчин, хүнс, хөдөө аж ахуйн байнгын хорооны хуралдаанаар хэлэлцэх явцад иргэд, олон нийтийн саналыг авах чиглэл өгсний дагуу Газрын тухай багц хуулийн давхардсан тоогоор 21 аймгийн 1500 гаруй иргэнээс санал авч Өдрийн сонины 2011 оны 6 дугаар сарын 15, 16, 17-ны өдрүүдийн дугаарт хуулийн төслүүдийг нийтэлж, тогтмол утас ажиллуулан саналын авсан бөгөөд санал өгсөн иргэд хуулийн төслүүдийг зарчмын хувьд дэмжиж, дараах нийтлэг саналуудыг гаргаж байсныг тоймлон танилцуулж байна. Үүнд:

Газрын тухай хуулийн шинэчилсэн найруулгын төсөл тухайн шатны Засаг даргын эрх, үүрэг, газар олгох субъектыг болгон малчдын нөхөрлөлд эзэмшүүлэх, ашиглуулах, бэлчээрийн талбайн хэмжээг тодорхой хэмжээг тодорхой тусгах, өвөлжөө, хаваржаа шинээр бий болгох асуудлыг хэрхэн шийдвэрлэх дээрх зориулалтаар шинээр газар эзэмшүүлэх, газар эзэмших эрхийн хугацааг зориулалт тус бүрээр өөрчлөх талаар саналууд гарсан.

Газрын төлбөрийн тухай хуулийн шинэчилсэн найруулгын төсөлд газрын суурь үнэ, газрын төлбөрийн хувь, хэмжээг зах зээлийн бодит үнэ, газар ашиглалтын зориулалт, газрын үр өгөөж, байршил, зах зээлийн эрэлт хэрэгцээнд нийцүүлэн өөрчлөх, газрын асуудал эрхэлсэн төрийн захиргааны төв байгууллага нь тухайн жилийн газрын төлбөрийн орлогын төлөвлөгөөг татварын асуудал эрхэлсэн төрийн захиргааны тав байгууллагатай хамтран аймаг, нийслэлээр хэлэлцэн баталж, орон нутгийн төсөвт тусгах, газрын төлбөрийн ноогдуулалт, төлөвлөлтөд тавих хяналтыг боловсронгуй болгох талаар саналууд гарсан болно.

Геодези зураг зүйн тухай хуулийн шинэчилсэн найруулгын төсөлд төрийн болон орон нутгийн өмчийн хөрөнгөөр бараа, ажил, үйлчилгээ худалдан авах, тусгай зөвшөөрөлтэйгөөр эрхлэх геодези зураг зүйн үйл ажиллагааны төрлийг нарийвчлан задлах, тэдгээрийг олгох, сунгах, хүчингүй болгох, геодезийн хэмжилт зураглалын бүх төрлийн ажлыг хэмжил зүйн баталгаажилт хийгдсэн багажаар гүйцэтгэх, геодези зураг зүйн ажил, үйлчилгээг захиалагч байгууллага, иргэн, хуулийн этгээдийн эрх, үүргийг хуульд шинээр тусгах талаар саналууд гарсан.

Газрын кадастрын тухай хуулийн шинэчилсэн найруулгын төсөлд зөвхөн газрын кадастр эрхлэх, түүнд хяналт тавих, газрын кадастрын үндсэн бүрэлдэхүүн хэсгүүд болох газрын нэгдмэл сангийн тоо бүртгэл, газрын улсын бүртгэл, газрын үнэ, үнэлгээ, төлбөр, татварын бүртгэл, мэдээллийн санд нэвтрэх өөрчлөлт оруулах, хяналт тавих, мэдээллийн сангаар үйлчлэх, бусад байгууллагатай мэдээлэл харилцан солилцох зэрэг хуулийн шинэчилсэн найруулгын төсөлд туссан асуудлуудыг нарийвчлан тодорхой болгох талаар саналуудыг гаргаж байсан.

Газрын тухай хуулийн шинэчилсэн найруулгын төсөл, түүнтэй холбогдох бусад хуулийн төсөлд олон нийтийн хэлэлцүүлэг зохион байгуулж, гарсан саналуудыг нь хууль тус бүрээр дэлгэрэнгүй байдлаар нэгтгэн гаргаж, Байгаль орчин, хүнс, хөдөө аж ахуйн байнгын хороонд энэ оны 8 дугаар сарын 25-нд хүргүүлсэн болно.

Анхаарал тавьсанд баярлалаа.

**П.Алтангэрэл**: Мэдээлэлтэй холбогдуулан асуух асуулттай гишүүд? Н.Ганбямба гишүүн

**Н.Ганбямба**: Хэлэлцүүлэг явсан тухай танилцуулга гэж ойлгож байна. Манай Байнгын хороон дээр бас Бэлчээрийн хуулиа бас хойшлуулсан байгаа. Хэлэлцүүлэг явуулна гээд, тийм ээ? Хэлэлцүүлэг явуулах юм уу, орон нутгаас бас санал сонс гээд хойшлуулсан байгаа. Хаврын чуулганаар оролгүйгээр 02 сард билүү, тэгэхээр тэр тусдаа орж ирэх үү, эсхүл үүнтэйгээ цуг явах юм болов уу?

Хоёрт, би Засгийн газрын өргөн барьж байгаа юун дотор олж хараад байгаа юм. Газрын хуулийнхаа энэ багц хуулийнхаа хүрээнд бэлчээрийг зохицуулах байр суурьтай байгаа юм уу? Бэлчээрийн хуулийг тусад гаргах шаардлагагүйгээр гэсэн ийм байр суурь байгаа болов уу? Энийгээ тодруулж хэлэхгүй юу? Зүгээр энэ танилцуулгатай холбогдуулан бас нэмээд асууж байгаа юм. Яг нарийндаа Бэлчээрийн хууль бол маш эмзэг хууль. Нэг л жаахан заалт буруу болох юм бол сөрөг үр дагавар ихтэй. Одоо нөгөө Хятадууд бол нүүдлийн мал аж ахуйн технологийг устгахын тулд хашаажуулаад, Өвөр Монголд хашаажуулаад, тэгээд дорхноо устсан шиг, манайд бас нэг тийм зарим улсууд бол андуураад бэлчээрийн мал аж ахуйн гэж андуураад, Австрали энэ хашаажуулаад өмчилсөн, олон настын үр тарьдаг болсон түүнтэй андуурч давхиад байдаг. Гэтэл манайх бол нүүдлийн мал аж ахуй байдаг. Энэ бэлчээрийн хуультай холбоотой асуудал их эмзэг. Бараг соёл иргэншил, манай Монгол үндэсний философитой холбоотой юм гарч ирэхээр аягүй эмзэг хууль байгаа юм. Тэгэхээр тэрнийг тусад нь хэлэлцүүлэх юм болов уу, яах юм бол? тусад хэлэлцүүлээд бас танилцуулга явуулах юм болов уу?

**Х.Баттулга**: Газрын тухай хууль дотроо бол энэ бэлчээр, өвөлжөө, хаваржаа, бэлчээрийн талбайн хэмжээг тодорхойлох гээд нэлээн юу орсон байж байгаа. Энэ дотор ингээд явна л даа. Зүгээр бид мэдээж энэ хөдөөнөөс сонгогдсон гишүүд их байдаг. Энэ тал дээр бол ерөөсөө уулзсан уулзалт болгонд энэ бэлчээрийн тухай ярьдаг байгаа. Энэ тал дээр бол Газрын тухай хууль дотор бол яригдах тусгай хууль бол гарахгүй байх.

**П.Алтангэрэл**: Су.Батболд гишүүн

**Су.Батболд**: Би асуулт, санал хоёроо цуг хэлье. Нэгд, одоо энэ нэлээн саналууд гарсан байна л даа. Уншаад үзэхээр бас хэрэгтэй хэрэгтэй саналууд гарсан байна. Үнэхээр амьдрал дээр байгаа. Тэгэхээр энийг дахин багцалж гишүүд, энэ чинь Засгийн газраас хүмүүс өргөн барьсан, тийм ээ? Гишүүд өргөн барих юм уу? Эсхүл Байнгын хороо зохион байгуулаад хэлэлцүүлгийн явцад зарчмын зөрүүтэй санал гаргаад санал хураах уу гэдэг асуудлыг яримаар байгаа юм. Ажлын хэсэг дээрээ ярих юм уу? Хаана ярих юм? Тэгээд энэ бол боломжгүй юм байна аа. Эд нарыг бол ингээд гишүүдээс санал хураагаад оруулах нь зүйтэй юм байна гээд, энэ бол хуулийн төсөл дээрээ суусан байгаа гээд ялгамаар юм шиг байна. ийм байдлаар ялгах нь зүйтэй болов уу даа.

Тэгээд би бол одоо тэртээ тэргүй ингээд Засгийн газар өргөн барьсан. Бүлгүүд хэлэлцээд дэмжсэн энэ хуулийг энэ улс төржилтийн том том хуулийн төсөл замхруулж болохгүй гээд Байнгын хороо байнга авч яваад энэ асуудлуудаа шийдээд өгсөн нь их зөв. Тийм учраас эрчимтэйхэн шиг хэлэлцээд, маш хурдан хугацаанд батлах нь зүйтэй гэж үзэж байна.

**П.Алтангэрэл**: Баярлалаа.

**Х.Баттулга**: Миний саналаар бол Байнгын хороон дээр багцлаад гишүүдийн саналыг аваад Их Хуралд оруулбал амар байгаа.

**П.Алтангэрэл**: Тийм. Мэдээллийг чинь сонссон учраас яг одоо багцлаад, алийг нь оруулах уу, аль нь боломжтой вэ гээд цэгцлээд Байнгын хороо руу оруулахаас өөр аргагүй. Өөр хэн асуух асуулттай гишүүн байлаа? Гишүүд асуулт асууж дууссан. Энэ бол мэдээлэл сонсож байгаа учраас санал байхгүй. Ингээд энэ хуулийн төслийг. Ц.Сэдванчиг гишүүн

**Ц.Сэдванчиг**: Уучлаарай. Энэ зүгээр энэ ерөнхийдөө газартай холбоотой асуудлуудыг нэгтгээд ингээд бичсэн юм шиг байна аа. Нэлээн бодитой асуудлууд бичсэн юм уу гэж би харж байсан юм. Түрүүн. Тэгэхээр энэ газар эзэмшил, өмчлөлтэй холбоотой маргаан гэдэг юм замбараагүй байгаа. Монгол Улсын бүх шатны шүүхэд ямар маргаан явж байна? Ерөөсөө энэ газрын маргаан явж байгаа. Тэгэхээр энэ талаар та нар судалгаа хийж үзэв үү? Энэ дээр судалгаа хийж үзээч ээ. Маргааны төрөл, шийдвэрлэгдсэн байдал, тоо баримт гээд, тийм ээ? Яг ямар маргаан зонхилоод байна вэ? Яаж шийдэгдэж байна вэ? Ямар хугацаанд шийдэгдэж байна вэ? Тийм ээ? Энэ асуудал руу та нар нэг анхаарлаа хандуулаад орхиоч. Тэгээд ерөнхийдөө бол энэ газартай холбоотой ямар асуудлууд байдаг. Иргэд юу ярьдаг вэ гэдгийг энд нэгтгээд бичсэн юм уу гэж би харж байгаа юм. Тэгэхээр яг үүнтэй холбоотой шүүхийн маргаантай холбоотой судалгаа юунаас болсон маргаан байдаг юм, тийм ээ? Энэ рүү жаахан судалгаа хийгээд үзвэл яасан юм бэ гэсэн ийм л санал гэдэг юм уу, асуулт байх юм. Тийм юм ер нь хийж үзсэн үү?

**Х.Баттулга**: Газартай холбоотой маргааны тал дээр яаж байна гэхээр ерөнхий тийм мэдээллийн санг маш тодорхой болгоод, ийшээ нөгөө нэг мэдээллийн санд нэвтрэх өөрчилдөг хуулиар оруулж өгсөн байж байгаа. Жишээ нь, иргэн тэр тэр газар минийх чинийх гэдэг юм болоход тэр санд ороод, энэ тэгсэн юм байна, тэдэн онд ингэсэн юм байна, тэгээд тэр нарийвчлалаараа гарна гээд, Газрын кадастрын тухай хуулийн шинэчилсэн найруулга дотор бол энийг нэлээн сайн оруулсан байгаа гэж бодож байна.

Ер нь тэр хэмжилт гэсэн нэг ийм юм, тэгээд нөгөө мэдээллийн санд орохгүй болохоор давхардуулж газар өгдөг барьдаг гэсэн ийм юмнаас болж их маргаан гардаг юм байна лээ. Яг энийг бол жишээ нь, газрын нэгдмэл сангийн тоо бүртгэл, газрын улсын бүртгэл, газрын үнэ, үнэлгээ, төлбөр, татварын бүртгэл, мэдээллийн санд нэвтрэх, өөрчлөлт оруулах, хяналт тавих, мэдээллийн сангаар үйлчлэх, бусад байгууллагатай мэдээлэл харилцан солих зэрэг хуулийн шинэчилсэн найруулгын төсөлд нэлээн олон саналуудыг нарийвчлан тодорхой болгож оруулсан гэж байгаа. Тэгэхээр энэ нь нээлттэй болох юм бол тэр маргааны асуудал дээр бас их багасах байх аа. Түүнээс бол яг 100 хувь маргаангүй болгоно гэдэг их хэцүү юм шиг байна лээ. Тэгж оруулсан байгаа. Өөрөө ирээд санал тавьлаа шүү дээ, тэгэхээр санал асуулт гэнгүүт ийм юм бас оруулсан шүү гэж байгаа.

**П.Алтангэрэл**: За.

**Ц.Сэдванчиг**: Тэгэхээр ер нь энэ хууль хэлэлцүүлгийн шатанд ороод ингээд яах явцад маргааны асуудал нэлээн яригдана даа. Энийг одоо яаж цэгцлэх үү? Нэг тийш болгох уу? Өнөө хүртэл маргааны үндэс нь юундаа байдаг юм? Тийм ээ? Хуульдаа байдаг юм уу? Эсхүл хувь хүмүүстээ байдаг юм уу? Эсхүл энэ эрх мэдэлтнүүддээ байдаг юм уу? Эсхүл энэ сонирхлын зөрчил байдаг юм уу? Тийм ээ? Энэ бүхнийг их сайхан статистик тоо баримт судалгаатай танилцуулга эд нартаа оруулж өгөөч ээ гэж.

**П.Алтангэрэл**: Санал байна. Ингээд энэ хуулийг түрүүний хаврын чуулганы үед бас буцаагаад сайн нэг нухацтай хэлэлцээд хийе гэсэн. энэ хугацаанд хэрхэн яаж ажилласан талаар сайд тодорхой мэдээлэл хийлээ. Тэгээд энэ хугацаанд бол нийтдээ 54 санал гарсан юм байна лээ. Их хэрэгтэй чухал чухал саналууд иргэдээс, байгууллагуудаас гарсан байсан. Тэгэхээр саналуудыг ер нь нэгтгээд, Зам, тээвэр, барилга, хот байгуулалтын яам Байнгын хороотойгоо нэлээн нягт ажиллаад, сайхан цэгцлээд, Байнгын хороо руу хэлэлцүүлгээр оруулж ирэх нь зүйтэй байх аа. Энхбаяр гишүүн

**Ж.Энхбаяр**: Энд нэг ийм зарчмын асуудал байна. Газрыг эзэмшүүлэх, өмчлүүлэх, ашиглуулах асуудал нэгдсэн удирдлага хяналтын дор явагдана гэдэг айхтар концепци гарч ирж байна. Тэгээд Байнгын хорооноос газрын өмчлүүлэх, эзэмшүүлэх, ашиглуулах асуудал нэгдсэн удирдлага, нэгдсэн хяналттай байх гэдэг ийм концепци гарч ирж байна. Ийшээ бичигдсэн байна л даа. Тэгээд энэ дээр Барилга, хот байгуулалтын яаманд Байнгын хорооноос яах нь зөв үү? Газрын харилцаа чинь олон түвшинд явагдаад байдаг. Хөдөө аж ахуйн яам, Байгаль орчны яаманд, гурван яаманд байна. Хилийн асуудал орох юм бол бусад агентлагууд дээр орж байгаа. Тэгэхээр эндээс нэг яаманд ингэж өгөх нь зөв үү? Буюу бодлого өрөөсгөл болох асуудал гарч ирээд байна.

Тэгээд дээрээс нь нэг жаахан шүүмжлэлтэй хандах юм бол энэ дотоод нөгөө процессын асуудал буюу төрийн алба хашиж байгаа тэр газрын даамал эд нартай холбоотой дотоод процессын нэлээн саналууд байгаа болохоос бодлогын асуудал ерөөсөө Монголоос бэлчээр хувьчлах. Газар тариалангийн газрыг хувьчлах юм уу? Гадаадын иргэдэд өмчлүүлэх юм уу? Хотын газар гэж энд эзэмшээд байгаа юм уу, өмчлөөд байгаа юм уу? Хамгийн ойлгомжгүй. Хамгийн наад захын жишээ юу гэдэг юм, бид нарын нөгөө ярьдаг Америкт байшин барихад байшингийн өмчлөгч нь тусдаа, газар нь бас эзэмшигч нь тусдаа байдаг. Гэтэл яг ийм газрын маш олон зохицуулалт ерөөсөө Монголд хийгдээгүй байна шүү дээ. эдийн засгийн эргэлтэд ороогүй хамгийн гол эдийн засгийн том хөшүүрэг болох юм бол энэ газрын, газар өгөхөөр. Манайд ороогүй байгаа юм.

Одоохондоо эрх мэдэлтнүүдийн хэмжээнд газрын үсгийн хэмжээнд газар далд эдийн засаг хэлбэрээр дамжаад дамжаад Улаанбаатар хотын га газар тэрбум төгрөгөөс дээш үнэлгээтэй наймаанд явж байна. Сүүлийн үед хөдөө аж ахуйн эдэлбэр газар бүгд наймаа хийгдээд зарагдаад үндсэндээ 100-гаад гэр бүл хуваагаад аваад дуусаж байх шиг байна даа. Энэ том бодлогын юм чинь орж ирсэнгүй шүү дээ. тэрнээс зүгээр газрын байцаагч ингэх юм байна. Ингээд газар дээр очих юм байна. Ийм торгууль тавих юм байна. Одоо Засаг даргатайгаа ингэх юм байна. Машин унаа хэрэгтэй юм байна. процесс байна. Би бодлого хаанаа байна гээд байна. Суурь бодлогын юм гарч ирсэнгүй гэж би хэлэх гээд байна. Энэ дээрээ ахиад Баттулга сайд оруулж ирж байгаа юм байна. Танай яам энэ дээр нэг анхаараад. Нэг яаманд өгөх нь бас зөв үү гэж бодмоор байгаа юм. Энэ бодлого өөрөө.

Тэгэхээр манай Байнгын хорооноос Байгаль орчны яам оруулаад, үнэхээр Монгол Улс газрын харилцаанд нэгдсэн бодлоготой болох ёстой юм бол хаанаа базах ёстой юм гэдэг бүр цоо шинэ бодлогын юм гаргаж ирэх ёстой байхгүй юу. Хот яах юм, яам яах юм, бусад салбарууд яаж уялдах юм? Уялдаа байхгүй шүү дээ. Ийм чиглэлээр Байнгын хорооны даргын та анхаарч энэ юундаа оруулбал бид нар үүрэг, даалгавраа дараа нь бичгээр яахгүй бол, нэг яамаар биш, жаахан өрөөсгөлдүү дутуу болчих болов уу гэж.

**П.Алтангэрэл**: Энэ хуулийн Байнгын хороо руу хэлэлцүүлэхээр бэлтгэлийн явцын мэдээллийг сонсож байгаа учраас Ж.Энхбаяр гишүүний хэлсэн саналыг бас анхааралдаа аваад, Байнгын хороо руу хэлэлцүүлэхээр орж ирэхдээ энэ асуудлыг нэлээн тодорхой болгоод оруулаад ирээрэй. Тэгээд хэлэлцэх эсэх дээрээ энэ асуудлыг ярина шүү дээ. бодлого нь хаана байх юм? Яамандаа байх юм уу? Байхгүй юм уу?

**Х.Баттулга**: Энхбаяр гишүүний санал дээр бол 5 дугаар бүлэг дээр газрын өмчлөх, эзэмшүүлэх гээд төсөлд дуудлага худалдаа гэдэг юм оруулж ирж байгаа.

**Ж.Энхбаяр**: Дуудах нь зөв үү?

**П.Алтангэрэл**: Энийг хэлэлцэх эсэх дээр ярина шүү дээ. Баттулга сайд аа. Хэлэлцэх эсэх дээрээ яг шийднэ. Тийм. Мэдээлэл өгсөн явдалд Баттулга сайдад баярлалаа. Байнгын хороо өндөрлөж байна. Ингээд мэдээлэл сонслоо. Хуралд оролцсон гишүүдэд баярлалаа.

***Õóðàëäààí 16 öàã 20 ìèíóòàä ºíäºðëºâ.***

Ñîðîíçîí õàëüñíààñ áóóëãàñàí:

ÕÓÐÀËÄÀÀÍÛ ÒÝÌÄÝÃËÝË

ÕªÒËªÃ× Á.ÍÀÐÀÍÒÓßÀ